6.12.2022 г.
BG
Официален вестник на Европейския съюз
L 314/71
Съветът по здравни кризи подпомага и предоставя насоки на Комисията при изготвянето и изпълнението на мерките, които трябва да бъдат взети съгласно членове 7–13.
За тази цел Комисията постоянно предоставя информация на Съвета по здравни кризи относно всички планирани или предприети мерки. 2.
Съветът по здравни кризи прекратява дейността си, когато всички мерки, посочени в членове 7–13, бъдат деактивирани или срокът им на действие изтече. 3.
В състава на Съвета по здравни кризи са включени Комисията и по един представител от всяка държава членка.
Всяка държава членка определя свой представител и заместник-представител.
Секретариатът на Съвета по здравни кризи се осигурява от Комисията. 4.
Съветът по здравни кризи се председателства съвместно от Комисията и държавата членка, която изпълнява ротационното председателство на Съвета.
Съветът по здравни кризи осигурява участието като наблюдатели на всички съответни институции, органи, служби и агенции на Съюза, включително Европейската агенция по лекарствата (EMA), Европейския център за профилактика и контрол върху заболяванията (ECDC) и Консултативния комитет по извънредните ситуации в областта на общественото здраве.
Съветът по здравни кризи кани като наблюдатели представител на Европейския парламент и един представител на държава членка в Комитета за здравна сигурност, както и – когато е уместно и в съответствие с неговия процедурен правилник – представител на Световната здравна организация (СЗО).
5.
Съветът по здравни кризи осигурява координация и обмен на информация със структурите, създадени съгласно:
а) Регламент (ЕС) 2022/123, докато трае извънредната ситуация в областта на общественото здраве, по отношение на лекарствените продукти и медицинските изделия; б) Регламент (ЕО) No 851/2004 на Европейския парламент и на Съвета (12), докато трае извънредната ситуация, свързана с общественото здраве; в) Регламент (ЕС) 2022/2371, по-специално с Комитета за здравна сигурност и Консултативния комитет по извънредните ситуации в областта на общественото здраве; г) Решение No 1313/2013/ЕС, и по-специално Координационния център за реагиране при извънредни ситуации, с цел да се преодолеят оперативните пропуски при оценяването на медицинските мерки за противодействие и на суровините, които са от значение при кризи, и когато е необходимо да се изпълнят съответните задачи по мониторинг и координация на място.
6.
Съветът по здравни кризи осигурява обмен на информация с IPCR.
7.
Съпредседателите на Съвета по здравни кризи могат да канят експерти със специализирани познания да участват ad hoc като наблюдатели в работата на Съвета по здравни кризи или неговите подгрупи във връзка с тема, включена в дневния ред.
Сред тези експерти могат да бъдат представители на органи, служби и агенции на Съюза, представители на национални органи, включително централни органи за закупуване и организации и асоциации от областта на здравеопазването, представители на международни организации като СЗО, Организацията на ООН за прехрана и земеделие (ФАО) и Световната организация по здравеопазване на животните (СОЗЖ), както и експерти от частния сектор и от други заинтересовани страни. 8.
Съветът по здравни кризи провежда заседания, когато обстоятелствата го налагат, по искане на Комисията или на държава членка. 9.
При изготвянето и прилагането на мерките, посочени в членове 7–13, Комисията действа в тясна координация със Съвета по здравни кризи.
По-специално Комисията се консултира със Съвета по здравни кризи своевременно, когато е възможно преди да предприеме действия, и взема под внимание в максимална степен резултата от разискванията с него.
Комисията докладва на Съвета по здравни кризи за предприетите действия.
(12) Регламент (ЕО) No 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (ОВ L 142, 30.4.2004 г., стр. 1).